Publication: Magyar Közlöny
Issue: MK-2001-11 (Year: 2001, Number: 11)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 988

3. A munkaterület leírása A népijáték és kismesterségek oktatója tevékenységébe tartozik a népi játszóházi foglalkozásvezetés és a választott népi kismesterség gyakorlati oktatása. Részt vesz az iskolai és iskolarendszeren kívüli képzésben, valamint a közművelődés területén a népi kismesterségek elsajátíttatásában, tanfolyamokat, gyakorlati foglalkozásokat tart. III. A szakképesítés szakmai követelményei — A szakmai követelmények megegyeznek a Közművelődési szakember I., II. (OKJ szám: 71 8407 01 és 52 8407 01) szakképesítés részét alkotó tevékenységi terület a népi játszóházi foglalkozásvezetői ismeret és az OKJ-ba tartozó, a tanuló által választott népi kismesterség szakképesítés követelményeivel (szőnyegszövő, kosárfonó, faműves, csipkekészítő, kézi-gépi hímző, kékfestő, fazekas, szíjgyártó-nyerges, bőrtárgykészítő, mézeskalácsos, gyékény, szalma, csuhéj tárgykészítő), valamint további, a későbbiekben az OKJ-ban kiadásra kerülő népi kismesterségek szakmai és vizsgakövetelményeivel. — A népijáték és kismesterségek oktatója követelményei kiegészülnek a gyakorlati oktatáshoz szükséges szakma-elmélet és gyakorlat követelményeivel.

Source: https://magyarkozlony.hu/hivatalos-lapok/9198e1e996be4baa3a19f06d4ae3b27f73d84edb/dokumentumok/27b13f8c88fd269a71ab6d38abc93ab54f792202/letoltes